smcproject/ml-wiki-sentences huggingface dataset:
ഫ്ലൂറിൻ കാൽസ്യവുമായി സംയോജിപ്പിക്കുമ്പോൾ ഇത് രൂപം കൊള്ളുന്നു.
CaF 2 "അപകടകരമല്ല".
എന്നിരുന്നാലും സൾഫ്യൂറിക് ആസിഡുമായി പ്രതിപ്രവർത്തിക്കുന്നത് വളരെ വിഷാംശമുള്ള ഹൈഡ്രോഫ്ലൂറിക് ആസിഡ് ഉണ്ടാക്കുന്നു .
കാൽസ്യം ബൈകാർബണേറ്റ് ഇംഗ്ലീഷ് വിലാസം https://ml.wikipedia.org/wiki/Calcium_bicarbonate
കാൽസ്യം ഹൈഡ്രജൻ കാർബണേറ്റ് എന്നും വിളിക്കപ്പെടുന്ന ഒരു കാൽസ്യം സംയുക്തമാണ് കാൽസ്യം ബൈകാർബണേറ്റ്.
ഇതിന്റെ രാസ സൂത്രം Ca(HCO 3 ) 2 .
ഇത് ഖരസംയുക്തമായി കാണപ്പെടുന്നില്ല.
കാൽസ്യം (Ca 2+ ), ബൈകാർബണേറ്റ് ( HCO − 3 ) അയോണുകളായി ജലീയ ലായനിയിൽ മാത്രമേ ഇത് നിലനിൽക്കൂ.
കാർബണേറ്റ് ( CO 2− 3 ) അയോണുകൾ, ജലത്തിൽ ലയിച്ചരൂപത്തിൽ കാർബൺ ഡൈ ഓക്സൈഡ് (CO 2 ) എന്നിവയോടൊപ്പമാണ് ലഭ്യമാവുക.
അന്തരീക്ഷവുമായി സമ്പർക്കം പുലർത്തുന്ന ജലം കാർബൺ ഡൈ ഓക്സൈഡിനെ ആഗിരണം ചെയ്യുന്നു.
ഈ ജലം പാറകളുമായും അവശിഷ്ടങ്ങളുമായും സമ്പർക്കം പുലർത്തുന്നതിനാൽ അവ സാധാരണയായി കാൽസ്യം , മഗ്നീഷ്യം തുടങ്ങിയവയുടെ ലോഹ അയോണുകൾ സ്വീകരിക്കുന്നു.
അതിനാൽ അരുവികൾ, തടാകങ്ങൾ, പ്രത്യേകിച്ച് കിണറുകൾ എന്നിവയിൽ നിന്ന് വരുന്ന പ്രകൃതിദത്ത ജലം ഈ ബൈകാർബണേറ്റുകളുടെ നേർപ്പിച്ച ലായനിയായി കണക്കാക്കുന്നു.
ഈ കഠിന ജലം പൈപ്പുകളിലും ബോയിലറുകളിലും കാർബണേറ്റ് പാളി ഉണ്ടാക്കുന്നു.
അവ സോപ്പുകളുമായി പ്രതിപ്രവർത്തിച്ച് അഭികാമ്യമല്ലാത്ത  മലിനജലമുണ്ടാക്കുന്നു.
കാൽസ്യം ബൈകാർബണേറ്റിന്റെ ലായനിയെ ബാഷ്പീകരിച്ചുകൊണ്ട്  ഖരസംയുക്തം തയ്യാറാക്കാൻ സാധ്യമല്ല.
ഇങ്ങനെ ചെയ്യുമ്പോൾ, കാൽസ്യം കാർബണേറ്റ് ആണ് പകരമായി ഉണ്ടാവുന്നത്: Ca(HCO 3 ) 2 ( aq ) → CO 2 (g) + H 2 O (l) + CaCO 3 (S).
ഗദ്ധോവൽ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ഗദ്ധോവൽ .
ഗദ്ധോവൽ  വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ഗദ്ധോവലിൽ 173 വീടുകൾ ഉണ്ട്.
ഇതിൽ 444 പുരുഷന്മാരും 381 സ്ത്രീകളും ഉൾപ്പെടുന്നു.
ഗദ്ധോവലിലെ സാക്ഷരതാ നിരക്ക് 75.03 ശതമാനമാണ്.
ഗദ്ധോവലിലെ 6 വയസ്സിനു താഴെയുള്ള കുട്ടികളുടെ എണ്ണം 80 ആണ്.
ഇത് ഗദ്ധോവലിലെ ആകെ ജനസംഖ്യയുടെ 9.7 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 279 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 266 പുരുഷന്മാരും 13 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 47.67 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 29.03 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഗദ്ധോവലിലെ 483  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 173 - - ജനസംഖ്യ 825 444 381 കുട്ടികൾ (0-6) 80 43 37 പട്ടികജാതി 483 259 224 പട്ടിക വർഗ്ഗം 0 0 0 സാക്ഷരത 75.03 % 57.35 % 42.65 % ആകെ ജോലിക്കാർ 279 266 13 ജീവിതവരുമാനമുള്ള ജോലിക്കാർ 133 130 3 താത്കാലിക തൊഴിലെടുക്കുന്നവർ 81 78 3 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ഗന്ധകശാല ഇംഗ്ലീഷ് വിലാസം https://ml.wikipedia.org/wiki/Gandhakashala ഗന്ധകശാല നെൽ വിത്ത്
വയനാട് മേഖലയിൽ കൃഷി ചെയ്യുന്ന ഒരു പരമ്പരാഗത സുഗന്ധ നെല്ലിനമാണ് ഗന്ധകശാല .
ആറ് മാസത്തോളം മൂപ്പുണ്ട് ഈ ഇനത്തിന് .
തിളങ്ങുന്ന വയ്ക്കോൽ നിറമുള്ള ചെറിയ ഉരുണ്ട നെന്മണികളായ ഇതിന് അമ്പലവയൽ പ്രാദേശിക കാർഷിക ഗവേഷണ കേന്ദ്രത്തിലൂടെ വയനാട് ജില്ലയിൽ നടപ്പാക്കിവരുന്ന ദേശീയ കാർഷിക നവീകരണ പദ്ധതിയുടെ ഭാഗമായി ഈ നെല്ലിനത്തിന് കേന്ദ്രസർക്കാറിന്റെ ഭൂപ്രദേശ സൂചിക രജിസ്‌ട്രേഷൻ ലഭിച്ചിട്ടുണ്ട്.
ഗന്ധകശാലയുടെ അരിയ്ക്ക് ചന്ദനത്തിന്റെ മണമാണ്.
പരമ്പരാഗതമായി ചെട്ടി വിഭാഗക്കാരാണ് ഗന്ധകശാല പ്രധാനമായും കൃഷി ചെയ്യുന്നത്.
വയനാട്ടിലെ ചേകാടി, തിരുനെല്ലി ഭാഗങ്ങളിലാണ് കൃഷി കൂടുതലായുള്ളത് .
സാധാരണ നാലടിയോളം ഉയരത്തിൽ വളരുന്ന നെൽച്ചെടിയാണ് ഗന്ധകശാല.
മറ്റു നെല്ലിനങ്ങളെ അപേക്ഷിച്ച് പകുതിയോളമേ വിളവ് ലഭിക്കുകയുള്ളൂ.
ബിരിയാണി , നെയ്‌ച്ചോർ എന്നിവ തയ്യാറാക്കാൻ സാധാരണയായി ഈ നെല്ലരി ഉപയോഗിക്കുന്നത്.
പച്ചരിയായി ഉപയോഗിക്കുന്ന ഈ നെല്ല് ഒന്നാം വിളയ്ക്കാണ് വിളയിറക്കുന്നത്.
അവലംബം ↑ ↑ ജീരകശാല, ഗന്ധകശാലാ നെല്ലിനങ്ങൾക്ക് കേന്ദ്ര ഭൂപ്രദേശ സൂചക രജിസ്‌ട്രേഷൻ-മാതൃഭൂമി ↑ ഗന്ധകശാല കൃഷി സംരക്ഷണത്തിന് പദ്ധതികളില്ല - മാധ്യമം ↑ ഗന്ധകശാല നെൽകൃഷി കൗതുകക്കാഴ്ചയായി - മാതൃഭൂമി
ഗന്തക് നദി ഇംഗ്ലീഷ് വിലാസം https://ml.wikipedia.org/wiki/Gandak_River
ഇന്ത്യയിലൂടെയും നേപ്പാളിലൂടെയും ഒഴുകുന്ന ഒരു നദിയാണ് ഗന്തക് .
നേപ്പാളിൽ ഇത് ഗന്തകി , കാലി ഗന്തകി , നാരായണി (ത്രിശൂലിയുമായി ചേർന്ന ശേഷം) എന്നീ പേരുകളിൽ അറിയപ്പെടുന്നു.
ഗംഗാ നദിയുടെ ഒരു പോഷകനദിയാണിത്.
നേപ്പാളിലെ മസ്റ്റാങ് ജില്ലയിലെ ടിബറ്റൻ സമതലത്തിലാണ് കലി ഗന്തകിയുടെ ഉദ്ഭവം.
സമുദ്രനിരപ്പിൽനിന്ന് 7620 മീറ്റർ ഉയരത്തിലാണ് ഈ പ്രദേശം.
നേപ്പാളിലെ പ്രധാന ജലവൈദ്യുത പദ്ധതിയും ഇൻഡോ-നേപ്പാൾ അതിർത്തിയിലെ വാൽമികിനഗറിലെ ജലസേചന, ജലവൈദ്യുത പദ്ധതിയും ഈ നദിയിക്ക് കുറുകെയാണ് നിർമിച്ചിരിക്കുന്നത്.
ത്രിവേണിയിൽ വച്ചാണ് നദി ഇന്ത്യയിലേക്ക് കടക്കുന്നത്.
പാറ്റ്നക്കടുത്തവച്ച് ഗംഗയോട് ചേരുന്നു.
630 കിലോമീറ്റർ ആണ് ഈ നദിയുടേ ആകെ നീളം.
അതിൽ 330 കിലോമീറ്റർ നേപ്പാളിലൂടെയും ടിബറ്റിലൂടെയും 300 കിലോമീറ്റർ ഇന്ത്യയിലൂടെയുമാണ് ഒഴുകുന്നത്.
ഗദ്യം ഇംഗ്ലീഷ് വിലാസം https://ml.wikipedia.org/wiki/Prose
വൃത്തനിബദ്ധമല്ലാത്ത വാക്കുകളുടെ സമൂഹം ഉൾപ്പെടുന്ന അർഥമുള്ള വാചകങ്ങളുടെ സമൂഹമാണ് ഗദ്യം .
ആദ്യകാലസാഹിത്യത്തിൽ ഗദ്യത്തിന് പ്രാധാന്യമില്ലായിരുന്നു.
പദ്യരൂപത്തിലുള്ളവ മാത്രമായിരുന്നു സാഹിത്യം .
വ്യവഹാരഭാഷയ്ക്ക് ഗദ്യത്തിലേക്ക് പ്രവേശനം ലഭിക്കുന്നത് പിന്നീടാണ്.
അതോടുകൂടി ഗദ്യസാഹിത്യവും പ്രചാരത്തിലായി.
വ്യക്തമായി പറയുക എന്ന അർത്ഥത്തിലുള്ള ഗദ ധാതുവിൽ നിന്നും നിഷ്പാദിച്ച ശബ്ദം.
ആദ്യകാലഗദ്യമാതൃകകളായി ലഭ്യമായിട്ടുള്ളവ ശാസനങ്ങളും മറ്റുമാണ്.
മലയാളത്തിലെ ഇതേവരെ കണ്ടെത്താൻ കഴിഞ്ഞിട്ടുള്ള ഏറ്റവും പഴക്കം ചെന്ന ശാസനം വാഴപ്പള്ളി ശാസനം ആണ്.
ആദ്യത്തെ മലയാളഗദ്യകൃതി ഭാഷാകൗടലീയം ആണ്.
വ്യക്തമായി പറയുന്നതിനെ ആണ് ഗദ്യം എന്ന് പറയുന്നത്.
വിഷയത്തിന്റെ വിശദീകരണമാണ് ഗദ്യം.
വേദത്തിൽ തന്നെ ഗദ്യരൂപം ഉണ്ട് അഥർവ്വവേദത്തിലെ ഗവ്യ രീതി പ്രധാനമാണ് എല്ലാ ജനങ്ങളെയും ഉൾക്കൊള്ളുന്ന സമൂഹങ്ങൾ രൂപപ്പെട്ടതിൽ നിന്നാണ് ഗദ്യം എന്ന രചന സങ്കല്പം വികസിച്ചത്.
വർണ്ണന, വ്യാഖ്യാനം, ഭാവകല്പന എന്നിങ്ങനെയാണ് ആണ് ഗദ്യത്തെ തിരിച്ചിരിക്കുന്നത്.
മനുഷ്യപുരോഗതിയുടെ പ്രധാന ഘട്ടത്തെ കുറിക്കുന്ന ഒന്നാണ് പദ്യത്തിൽ നിന്ന് ഗദ്യത്തിലേക്കുള്ള മാറ്റം.
ഏഡി ആറാംനൂറ്റാണ്ടിലെ ഇടയ്ക്കൽ ശിലാലിഖിതങ്ങൾ മലയാളത്തിന്റെ പ്രാചീന മാതൃകകളാണ്.
എഡി ഒൻപതാം നൂറ്റാണ്ടുമുതലുള്ള ശിലാരേഖകളും മലയാളത്തിന്റെ ഗദ്യ ചരിത്രം നിർണയിക്കുന്ന ഉപാദാനങ്ങൾ ആണ്.
ഒൻപതാം നൂറ്റാണ്ടിലെ തമിഴ് മലയാളം ശുദ്ധ മലയാളത്തിലേക്ക് മാറി തുടങ്ങുന്നത് രാജശേഖരൻ വാഴപ്പള്ളി ശാസനത്തിൽ കാണാം.
കേരളത്തിൽ നിന്നും ലഭിച്ചിട്ടുള്ള ഏറ്റവും പഴക്കമുള്ള ശാസനം ആണ് വാഴപ്പള്ളി ശാസനം.
എഡി 849 ഉണ്ടായ തരിസാപ്പള്ളി ചെപ്പേടിലും പ്രാചീന ഗദ്യ ത്തിൻറെ തനിമ തെളിയുന്നുണ്ട്.
മാമ്പള്ളി ശാസനം, മൂഴിക്കളം ശാസനം, വീരരാഘവപട്ടയം തുടങ്ങിയ ശാസനങ്ങൾ ഗദ്യ പരിണാമം വ്യക്തമാക്കുന്നുണ്ട്.
പോർച്ചുഗീസുകാരുടെ കടന്നുവരവ് കേരളത്തിൻറെ സാംസ്കാരിക രംഗത്തും വലിയ ചലനങ്ങളുണ്ടാക്കി.
1599 പോർച്ചുഗീസ് അധികാരികളുടെ നേതൃത്വത്തിൽ കൂടിയ ഉദയംപേരൂർ സുന്നഹദോസിന്റെ canonical മലയാള ഗദ്യ ചരിത്രത്തിലെ ഒരു വിലക്കപ്പെട്ട രേഖയാണ്.
പതിനഞ്ചാം നൂറ്റാണ്ടിനു ശേഷം ഉണ്ടായ മതപ്രബോധന കൃതികളിലും ഐതിഹ്യ ഗ്രന്ഥങ്ങളിലും സ്വതന്ത്രമായ മലയാളശൈലി രൂപപ്പെട്ടു വരുന്നത് കാണാം.
1809 ലെ കുണ്ടറ വിളംബരവുമായി ആധുനിക മലയാള ഗദ്യത്തിൽ ആണ് എഴുതപ്പെട്ടത്.
ബ്രിട്ടീഷ് ഭരണം മലയാള ഗദ്യ വികാസത്തെ ത്വരിതപ്പെടുത്തി.
1821 ചർച്ച് മിഷൻ സൊസൈറ്റി അച്ചടിശാല തുടങ്ങിയതോടെ നിരവധി ഗദ്യകൃതികൾ മലയാളത്തിലുണ്ടായി.
ഏതെങ്കിലും നാടോടി കഥാ കാവ്യം ആയിരിക്കും ആഖ്യാന കാവ്യം എന്ന വിശേഷണത്തിന് യോജിക്കുന്നത്.
ചരിത്ര കഥകളും പ്രാദേശിക വിശ്വാസങ്ങളും ആണ് ഇത്തരം കാവ്യത്തിന്റെ അടിസ്ഥാനം.
മനഃപാഠം പഠിച്ചു ഉരുവിടാൻ ഉദ്ദേശിക്കപ്പെട്ടിരുന്നതു കൊണ്ട്‍, ശ്ലോക നിബദ്ധമായി ആണ് പ്രാചീന  ആഖ്യാന കാവ്യങ്ങൾ എഴുതപ്പെട്ടിട്ടുള്ളത്.
ചില പ്രയോഗങ്ങളും ശൈലികളും അതിൽ ആവർത്തിക്കപ്പെട്ടു വരുന്നതായും കാണാവുന്നതാണ്.
ഗന്ധകം ഇംഗ്ലീഷ് വിലാസം https://ml.wikipedia.org/wiki/Sulfur
പ്രകൃതിയിൽ സുലഭമായി ലഭിക്കുന്നതും മണമോ രുചിയോ ഇല്ലാത്ത വിവിധ സംയോജകതകൾ പ്രകടിപ്പിക്കുന്ന ഒരു അലോഹ പദാർത്ഥമാണ് ഗന്ധകം അഥവാ സൾഫർ.
സ്വതന്ത്രരൂപത്തിൽ മഞ്ഞ നിറത്തിലുള്ള പരൽ‌രൂപമാണ് ഗന്ധകത്തിനുള്ളത്.
ശുദ്ധരൂപത്തിലും, സൾഫൈഡ് , സൾഫേറ്റ് എന്നീ ധാതുരൂപങ്ങളിലും ഗന്ധകം പ്രകൃതിയിൽ കണ്ടുവരുന്നു.
ജൈവശരീരത്തിലെ സിസ്റ്റീൻ , മെത്തിയോണിൻ എന്നീ സുപ്രധാന അമിനോ അമ്ലങ്ങളിലെ ഘടകമാണ് സൾഫർ.
വളം നിർമ്മാണമാണ് ഗന്ധകത്തിന്റെ പ്രധാന വ്യാവസായിക ഉപയോഗം.
ഇതിനു പുറമേ വെടിമരുന്ന് , തീപ്പെട്ടി , കീടനാശിനി ‍, കുമിൾനാശിനി എന്നിവയുടെ നിർമ്മാണത്തിനും ഗന്ധകം ഉപയോഗിക്കുന്നു.
ആശുപത്രികളും മറ്റും രോഗാണുവിമുക്തമാക്കാൻ ഗന്ധകം പുകക്കുന്നത് പണ്ടു മുതലേ ചെയ്തു വരുന്ന രീതിയാണ്.
ഗന്ധകം പുരാതനകാലം മുതൽക്കേ മനുഷ്യനു പരിചിതമായ മൂലകമാണ്.
ഗന്ധകത്തെക്കുറിച്ച് ബൈബിളിൽ വരെ പരാമർശമുണ്ട്.
സൾഫർ എന്ന നാമം അറബി ഭാഷയിലെ സമാനരൂപമായ സഫ്ര (മഞ്ഞ നിറം എന്നാണിതിനർത്ഥം) എന്നതിൽ നിന്നോ സംസ്കൃതത്തിലെ പേരായ സൾവരി (ചെമ്പിന്റെ ശത്രു എന്നർത്ഥം) എന്ന പദത്തിൽ നിന്നോ ആണ് ഉടലെടുത്തതെന്നു കരുതുന്നു.
നരകത്തിന് സൾഫറിന്റെ ദുർഗന്ധമാണുള്ളതെന്നാണ് ബൈബിളിൽ പരാമർശിക്കുന്നത് .
സൾഫറിന്റെ ഗന്ധം എന്നുദ്ദേശിക്കുന്നത് ഹൈഡ്രജൻ സൾഫൈഡിനുള്ള ചീഞ്ഞ മുട്ടയുടെ ദുർഗന്ധമായിരിക്കണം , സൾഫർ ഒരു മണമില്ലാത്ത പദാർത്ഥമാണ്.
സൾഫർ കത്തുമ്പോൾ ഉണ്ടാകുന്ന സൾഫർ ഡയോക്സൈഡ് ഗന്ധമുള്ളതാണ്.
തീപ്പെട്ടിക്കൊള്ളി കത്തുമ്പോൾ ഉണ്ടാകുന്ന ഗന്ധമിതിന്റെയാണ്.
ഗന്ധകത്തിന്റേയും കരിയുടേയും പൊട്ടാസ്യം നൈട്രേറ്റിന്റേയും (KNO 3 )മിശ്രിതമായ വെടിമരുന്ന് പന്ത്രണ്ടാം നൂറ്റാണ്ടിൽത്തന്നെ ചൈനക്കാർ കണ്ടെത്തിയിരുന്നു.
കുരിശിനു മുകളിൽ ഒരു ത്രികോണം എന്നതാണ് സൾഫറിന് ആൽകെമിസ്റ്റുകൾ നൽകിയിരുന്ന ചിഹ്നം.
സൾഫർ ഒരു സംയുക്തമല്ലെന്നും മറിച്ച് ഒരു മൂലകമാണെന്നും ആന്റൺ ലാവോസിയർ 1770 കളിൽ പ്രസ്താവിച്ചു.
ഗുണങ്ങൾ ഉരുകിയ സൾഫറിന് ചുവന്ന നിറമാണുള്ളത്.
സൾഫർ കത്തുന്നത് നീല ജ്വാലയോടു കൂടിയാണ്.
സൾഫറിന്റെ അണുസംഖ്യ 16-ഉം പ്രതീകം S എന്നുമാണ്.
സാധാരണ അന്തരീക്ഷതാപനിലയിൽ തെളിഞ്ഞ മഞ്ഞ നിറത്തിലുള്ള ഖരപദാർത്ഥമാണ്.
തീപ്പെട്ടിക്കൊള്ളിയുടെ നേരിയ ഗന്ധമാണ് മൂലകരൂപത്തിൽ ഇതിനുള്ളത്.
ഇതിന്റെ സംയുക്തമായ ഹൈഡ്രജൻ സൾഫൈഡിനും (H 2 S) സൾഫറിന്റെ ജൈവ സംയുക്തങ്ങൾക്കും ചീഞ്ഞ മുട്ടയുടെ ദുർഗന്ധമാണുള്ളത്.
നീല ജ്വാലയോടു കൂടിയാണ് ഗന്ധകം കത്തുന്നത്.
സൾഫർ കത്തുമ്പോൾ ശ്വാസം മുട്ടിക്കുന്ന സർഫർ ഡൈ ഓക്സൈഡ് (SO 2 ) എന്ന വാതകം ഉണ്ടാകുന്നു.
ഗന്ധകം ജലത്തിൽ ലയിക്കുന്നിലെങ്കിലും ഇത് കാർബൺ ഡൈസൾഫൈഡിൽ ലയിക്കുന്നു.
ബെൻസീൻ പോലുള്ള ഓർഗാനിക് ലായനികളിൽ നേരിയ അളവിലും ലയിക്കുന്നു.
സൾഫറിന്റെ ഓക്സീകരണ നിലകൾ -2, +2, +4, +6 എന്നിവയാണ്.
ഉൽകൃഷ്ടവാതകങ്ങളൊഴികെ മറ്റെല്ലാ മൂലകങ്ങളുമായും സൾഫർ പ്രവർത്തിച്ച് സ്ഥിരതയുള്ള സംയുക്തങ്ങളായി മാറുന്നു.
S 8 തന്മാത്രയിലെ കിരീടരൂപത്തിലുള്ള വിന്യാസം
ഖരരൂപത്തിലുള്ള സൾഫർ പരലിൽ കിരീടരൂപത്തിൽ എട്ടു സൾഫർ അണുക്കളെ ക്രമീകരിച്ചിട്ടുള്ള S 8 എന്ന തന്മാത്രാരൂപമാണ് ഉള്ളത്.
ഇതു കൂടാതെ മറ്റനേകം തന്മാത്രാരൂപങ്ങളും ഗന്ധകത്തിനുണ്ട്.
S 8 -ൽ നിന്നും ഒരു അണുവിനെ നീക്കം ചെയ്താൽ S 7 എന്ന തന്മാത്രയുണ്ടാകുന്നു.
S 12 , S 18 എന്നീ വലയതന്മാത്രാരൂപങ്ങളും സൾഫറിനുണ്ട്.
ആവർത്തനപ്പട്ടികയിൽ സൾഫറിന്റെ ഗ്രൂപ്പിൽ മുകളിലുള്ള ഓക്സിജന് O 2 , O 3 എന്നീ രണ്ടു തന്മാത്രാരൂപങ്ങൾ മാത്രമേയുള്ളൂ.
താഴെയുള്ള സെലീനിയത്തിന് വലയരൂപത്തിലുള്ള തന്മാത്രകളായി രൂപം പ്രാപിക്കാൻ കഴിയുമെങ്കിലും പോളിമർ രൂപത്തിലാണ് അവ കാണപ്പെടുന്നത്.
ഇവയിൽ നിന്നു വ്യത്യസ്തമായി സാഹചര്യങ്ങൾക്കനുസരിച്ച് വ്യത്യസ്തങ്ങളായ പരൽ‌രൂപങ്ങളിലുള്ള തന്മാത്രാരൂപങ്ങൾ സൾഫർ കൈക്കൊള്ളുന്നു.
S 8 തന്നെയാണ് ഇതിൽ ഏറ്റവും പ്രധാനപ്പെട്ടത്.
ഉരുകിയ നിലയിൽ സൾഫറിന്റെ പ്രധാനപ്പെട്ട ഒരു പ്രത്യേകത അതിന്റെ ശ്യാനതയാണ് (viscosity).
മറ്റു ദ്രാവകങ്ങളിൽ നിന്നും വ്യത്യസ്തമായി താപനില 200 °C മുകളിലാകുമ്പോൾ‍ സൾഫറിന്റെ ശ്യാനത വർദ്ധിക്കുന്നു.
പോളിമർ ചങ്ങലകളുടെ രൂപവത്കരണം മൂലമാണ് ഇത് സംഭവിക്കുന്നത്.
ഈ താപനിലയിൽ ഉരുകിയ സൾഫറിന് കടും ചുവപ്പുനിറമായിരിക്കും.
പോളിമർ ചങ്ങലകളിലെ അഗ്രഭാഗത്തുള്ള സ്വതന്ത്ര സംയോജകതയാണ് ഈ നിറത്തിന് നിദാനം.
താപനില വീണ്ടും വർദ്ധിക്കുമ്പോൾ പോളിമർ ചങ്ങലകൾ വിഘടിക്കാനാവശ്യമായ ഊർജ്ജം ലഭിക്കുകയും ശ്യാനത കുറയുകയും ചെയ്യുന്നു.
ഉരുകിയ സൾഫറിനെ പെട്ടെന്ന് തണുപ്പിച്ച് പരൽ‌രൂപമില്ലാത്ത (Amorphous or "plastic" sulfur) സൾഫർ നിർമ്മിക്കാം.
ഇതിന് ഹെലിക്കൽ ഘടനയാണ് (അഥവാ സർപ്പിള ഘടന) ഉള്ളതെന്ന് എക്സ്-റേ ക്രിസ്റ്റലോഗ്രഫി വഴി മനസ്സിലാക്കിയിട്ടുണ്ട്.
സാധാരണ അന്തരീക്ഷതാപനിലയിൽ ഇത് താരതമ്യേന സ്ഥിരതയുള്ള രൂപമാണെങ്കിലും (metastable)  ക്രമേണ പരൽ‌രൂപമായി മാറുന്നു.
ഈ പ്രക്രിയ ദിവസങ്ങളോളം നീളുന്നതാണെങ്കിലും ഉല്പ്രേരകങ്ങൾ ഉപയോഗിച്ച് വേഗത്തിലാ‍ക്കാൻ സാധിക്കും.
ഉപയോഗങ്ങൾ ഗന്ധകം വ്യാവസായികമായി വളരെയധികം ഉപയോഗങ്ങളുള്ള ഒന്നാണ് സൾഫർ.
വ്യാവസായിക രംഗത്ത് വളരെ പ്രധാനപ്പെട്ട സൾഫ്യൂറിക് അമ്ലം നിർമ്മിക്കുന്നതിനുള്ള  അസംസ്കൃതവസ്തുവായാണ് സൾഫർ ഏറ്റവുമധികം ഉപയോഗിക്കപ്പെടുന്നത്.
സൾഫ്യൂറിക് അമ്ലത്തിന്റെ ഉപയോഗത്തെ ഒരു രാജ്യത്തിന്റെ വ്യാവസായിക പുരോഗതി കണക്കാക്കുന്നതിനായുള്ള ഒരു മാനദണ്ഡമായി എടുക്കാവുന്നതാണ്.
അമേരിക്കയിൽ ഏറ്റവുമധികം ഉല്പാദിപ്പിക്കപ്പെടുന്ന രാസവസ്തുവും സൾഫ്യൂറിക് അമ്ലമാണ്.
വളം, ബാറ്ററികൾ, ഡിറ്റർജന്റുകൾ, കുമിൾനാശിനികൾ എന്നിവയുടെ നിർമ്മാണത്തിനും റബ്ബറിന്റെ വൾക്കനൈസേഷനും സൾഫർ ഉപയോഗിക്കുന്നു.
കടലാസ് ബ്ലീച്ച് ചെയ്യുന്നതിനും വീഞ്ഞിലും ഉണക്കിയ പഴങ്ങളിലും അവ കേടുകൂടാതെ നിൽക്കുന്നതിനുള്ള പ്രിസർവേറ്റീവ് ആയും സൾഫൈറ്റുകൾ  ഉപയോഗിക്കുന്നു.
നാടൻ കീടനാശിനിയായ തുരിശ് ,  കോപ്പർ സൾഫേറ്റ് എന്ന സൾഫർ സംയുക്തമാണ്.
പെട്ടെന്നു കത്തുന്ന സ്വഭാവം ഉള്ളതിനാൽ തീപ്പെട്ടിക്കൊള്ളി, കരിമരുന്ന്, വെടിമരുന്ന് എന്നിവയിലും ഗന്ധകം ഉപയോഗിക്കുന്നു.
സോഡിയത്തിന്റേയോ അമോണിയത്തിന്റേയോ തയോസൾഫേറ്റ് ഛായാഗ്രഹണമേഖലയിൽ ഫിക്സിങ് ഏജന്റ് ആയി ഉപയോഗിക്കുന്നു.
ഗന്ധകം പുകക്കുന്നത് മുറികളെ രോഗാണു വിമുക്തമാക്കും എപ്സം സാൾട്ട് എന്നു പറയുന്ന മഗ്നീഷ്യം സൽഫേറ്റ് വയർ ഇളക്കാൻ ഉപയോഗിക്കാറുണ്ട്.
മലബന്ധത്തിനും കുളിക്കുന്ന വെള്ളത്തില് കലക്കാനും ചെടികൾക്ക് മഗ്നീഷ്യം വളമായും ഇത് ഉപയോഗിക്കുന്നു സൾഫർ വിളക്കുകൾ എന്നറിയപ്പെടുന്ന ദീപങ്ങളിൽ ഗന്ധകത്തിന്റെ സാന്നിധ്യം ആവശ്യമാണ് 1700-കളുടെ അവസാനപാദത്തിൽ ഗൃഹോപകരണങ്ങളിൽ അലങ്കാരപ്പണികൾക്കായി ഉരുക്കിയ സൾഫർ ഉപയോഗിച്ചിരുന്നു.
ഉരുക്കുമ്പോൾ ഇതിൽ നിന്നും സൾഫർ ഡയോക്സൈഡ് ഉണ്ടാകുന്നതിനാൽ ഈ രീതി വളരെ പെട്ടെന്നു തന്നെ ഉപേക്ഷിച്ചു.
ഉഷ്ണനീരുറവകൾ അഗ്നിപർവതങ്ങൾ എന്നിവയുടെ സമീപത്തായി ലോകത്തിന്റെ പലഭാഗങ്ങളിലും മൂലകരൂപത്തിൽ സൾഫർ കണ്ടു വരുന്നു.
പ്രത്യേകിച്ചും പസഫിക് അഗ്നി വലയത്തിനു (Pacific Ring of Fire) സമീപമായി.
ഇന്തോനേഷ്യ, ചിലി, ജപ്പാൻ എന്നിവിടങ്ങളിലെ അഗ്നിപർവത ലാവാ നിക്ഷേപങ്ങൾ സൾഫർ ഖനനത്തിനായി ഉപയോഗിക്കുന്നു.
മെക്സിക്കൻ ഉൾക്കടലിലെ സാൾട്ട് ഡോമുകളിലും കിഴക്കൻ യുറോപ്പിലേയും പടിഞ്ഞാറൻ ഏഷ്യയിലും കാണുന്ന ഇവാപറൈറ്റ് എന്ന ധാതുവിലും‍ സൾഫർ അടങ്ങിയിട്ടുണ്ട്.
ഇത്തരത്തിലുള്ള സൾഫർ നിക്ഷേപം, ജിപ്സം പോലുള്ള ധാതുക്കളിലെ അനേറൊബിക് ബാക്റ്റീരിയകളുടെ പ്രവർത്തനഫലമാണെന്ന് വിശ്വസിക്കപ്പെടുന്നു.
ഇത്തരത്തിലുള്ള ഫോസിൽ അധിഷ്ഠിത സൾഫർ നിക്ഷേപമാണ് അമേരിക്ക, പോളണ്ട്, റഷ്യ, തുർക്മെനിസ്ഥാൻ, യുക്രെയിൻ എന്നിവിടങ്ങളിലെ സൾഫർ നിർമ്മാണത്തിന്റെ സ്രോതസ്.
എണ്ണ പ്രകൃതിവാതകം എന്നിവയുടെ ഹൈഡ്രോസൾഫറൈസേഷൻ വഴി സൾഫർ നീക്കം ചെയ്തെടുക്കുന്നു.
ഇത്തരത്തിൽ കാനഡയിൽ വളരെയധികം സൾഫർ നിർമ്മിക്കുന്നുണ്ട്.
വ്യാഴത്തിന്റെ അഗ്നിപർവത പ്രവർത്തനപ്രവർത്തനങ്ങളുള്ള ഉപഗ്രഹമായ അയോയുടെ‍ (Io) പ്രത്യേക നിറത്തിനു കാരണം ഖര-ദ്രാവക-വാതക രൂപത്തിലുള്ള സൾഫറിന്റെ സാന്നിധ്യമാണ്.
ചന്ദ്രനിലെ ഒരു ഗർത്തമായ അരിസ്റ്റാർക്കസിനടുത്തുള്ള ഒരു ഇരുണ്ട മേഖലയിലും സൾഫർ നിക്ഷേപം ഉള്ളതായി അനുമാനിക്കപ്പെടുന്നു.
പലതരത്തിലുള്ള ഉൽക്കകളിലും സൾഫർ ധാരാളമായി അടങ്ങിയിട്ടുണ്ട്.
പ്രധാനമായും സൾഫർ വേർതിരിക്കുന്നത് രണ്ടു രീതികളിലാണ്.
സിസിലിയൻ പ്രക്രിയ , ഫ്രാസ് പ്രക്രിയ എന്നിവയാണ് അവ.
സിസിലിയൻ പ്രക്രിയ ആദ്യമായി ഉപയോഗിച്ചത് സിസിലിയിലാണ് .
അഗ്നിപർവതപ്രദേശത്തുള്ള പാറകളിൽ നിന്ന് സൾഫർ വേർതിരിക്കാൻ ഈ രീതി പുരാതനകാലം മുതൽക്കേ ഉപയോഗിച്ചിരുന്നു.
ഇഷ്ടികച്ചൂളയിൽ സൾഫർ കത്തിച്ചുതന്നെ ഉരുക്കിയാണ് ഇത്തരം പാറകളിൽ നിന്നും സൾഫർ വേർതിരിച്ചിരുന്നത്.
രണ്ടാമത്തെ രീതിയായ ഫ്രാസ് പ്രക്രിയ ഉപയോഗിച്ച്  99.5% ശുദ്ധമായ സൾഫർ നിർമ്മിക്കാൻ കഴിയും.
അതു കൊണ്ട് വീണ്ടും ശുദ്ധീകരിക്കേണ്ട ആവശ്യമില്ല.
എന്നാൽ സിസിലിയൻ പ്രക്രിയ വഴി ഉണ്ടാക്കുന്ന സൾഫർ സ്വേദനം വഴി ശുദ്ധീകരിക്കണം.
സംയുക്തങ്ങൾ ഹൈഡ്രജൻ സൾഫൈഡ് - ചീഞ്ഞ മുട്ടയുടെ ഗന്ധമുള്ള ഇത് വെള്ളത്തിൽ അലിഞ്ഞാൽ അമ്ലഗുണമുണ്ടാകുന്നു.
അയേൺ സൾഫൈഡ് -ഇത് പൈറൈറ്റ് എന്നാണറിയപ്പെടുന്നത്.
വിഡ്ഢിയുടെ സ്വർണം എന്നും അറിയപ്പെടുന്ന ഇത് ഒരു അർദ്ധചാലകമാണ്.
ലെഡ് സൾഫൈഡ് - ഗലിന എന്നറിയപ്പെടുന്ന ഇത് ആദ്യമായി കണ്ടെത്തിയ അർദ്ധചാലകമാണ്.
ആദ്യകാല ക്രിസ്റ്റൽ റേഡിയോകളിൽ സിഗ്നൽ റെക്റ്റിഫയർ ആയി ഉപയോഗിച്ചിരുന്നു.
ജൈവവസ്തുക്കൾ ഉണ്ടാക്കുന്ന ദുർഗന്ധം സൾഫർ അടങ്ങിയ സംയുക്തങ്ങൾ മൂലമാണ്.
സൾഫർ സംയുക്തങ്ങളായ ഈതൈൽ മെർകാപ്റ്റൻ, മീതൈൽ മെർകാപ്റ്റൻ എന്നിവ പ്രകൃതിവാതകത്തിൽ ഗന്ധം ഉണ്ടാക്കുന്നതിനായി ചേർക്കുന്നു.
ചോർച്ചയുണ്ടെങ്കിൽ പെട്ടെന്ന് തിരിച്ചറിയാനായാണ് ഇങ്ങനെ ചെയ്യുന്നത്.
സൾഫർ സംയുക്തങ്ങൾ മൂലമാണ് ഉള്ളിയുടേയും ചില ജീവികളുടേയും ഗന്ധത്തിനു കാരണം.
സൾഫറിന്റെ എല്ലാ ജൈവസംയുക്തങ്ങൾക്കും ദുർഗന്ധമല്ല ഉള്ളത്.
ഗ്രേപ് ഫ്രൂട്ട് എന്ന പഴത്തിന്റെ സുഗന്ധത്തിനു കാരണം ഗ്രേപ്ഫ്രൂട്ട് മെർകാപ്റ്റൻ എന്നറിയപ്പെടുന്ന എന്ന സൾഫറിന്റെ മോണോടെർപെനോയ്ഡ് സംയുക്തം മൂലമാണ്.
സൾഫർ നൈട്രൈഡിന്റെ പോളിമർ രൂപത്തിന് ലോഹങ്ങളുടെ ഗുണങ്ങൾ ഉണ്ട്.
ഇതിൽ ലോഹ അണുക്കൾ അടങ്ങിയിട്ടില്ലെങ്കിലും അസാധാരണമായ വൈദ്യുത പ്രകാശിക ഗുണങ്ങൾ പ്രകടിപ്പിക്കുന്നു.
ടെട്രാസൾഫർ ടെട്രാനൈട്രൈഡിൽ(S 4 N 4 ) നിന്നുമാണ് ഈ പോളിമർ ഉണ്ടാക്കുന്നത്.
പരിസ്ഥിതി പ്രത്യാഘാതങ്ങൾ
കൽക്കരി , പെട്രോളിയം ഉൽപ്പന്നങ്ങൾ മുതലായവ കത്തുമ്പോൾ വളരെയധികം സൾഫർ ഡയോക്സൈഡ് ഉണ്ടാകുന്നുണ്ട്.
ഇത് അന്തരീക്ഷത്തിലെ ജലം , ഓക്സിജൻ എന്നിവയുമായി പ്രവർത്തിച്ച് സൾഫ്യൂറിക് അമ്ലം ഉണ്ടാകുന്നു.
അമ്ലമഴയിലെ പ്രധാനഘടകമാണ് ഈ സൾഫ്യൂറിക് അമ്ലം.
അമ്ലമഴ മണ്ണിന്റേയും ശുദ്ധജലതടാകങ്ങളുടേയും പി.എച്. കുറക്കുക വഴി പ്രകൃതിക്ക് ദോഷം വരുത്തുന്നു.
അതുകൊണ്ട് ഫോസിൽ ഇന്ധനങ്ങളിൽ ] നിന്നും സൾഫർ നീക്കം ചെയ്യേണ്ടത് അത്യാവശ്യമാണ്.
ഇത്തരത്തിൽ നീക്കം ചെയ്യുന്ന സൾഫർ ലോകത്ത് ആകെ നിർമ്മിക്കുന്ന സൾഫറിന്റെ നല്ലൊരുഭാഗം വരും.
ഗദ്യ എഡ്ഡ ഇംഗ്ലീഷ് വിലാസം https://ml.wikipedia.org/wiki/Prose_Edda
യംഗർ എഡ്ഡ, സ്നോറിസ് എഡ്ഡ (ഐസ്‌ലാൻഡിക്: സ്നോറ എഡ്ഡ) അല്ലെങ്കിൽ ചരിത്രപരമായി, ലളിതമായി എഡ്ഡ എന്നും അറിയപ്പെടുന്ന ഗദ്യ എഡ്ഡ , പതിമൂന്നാം നൂറ്റാണ്ടിന്റെ തുടക്കത്തിൽ ഐസ്‌ലൻഡിൽ എഴുതപ്പെട്ട ഒരു പഴയ നോർസ് പാഠപുസ്തകമാണ്.
ഐസ്‌ലാൻഡിക് പണ്ഡിതനും നിയമപ്രഭാഷകനും ചരിത്രകാരനുമായ സ്നോറി സ്റ്റുർലൂസൺ സി ഒരു പരിധിവരെ എഴുതിയതോ അല്ലെങ്കിൽ സമാഹരിച്ചതോ ആണ് ഈ കൃതി എന്ന് പലപ്പോഴും അനുമാനിക്കപ്പെടുന്നു.
1220.
നോർത്ത് ജർമ്മൻ ജനതയുടെ പുരാണങ്ങളുടെ സംയോജനമായ നോർസ് മിത്തോളജിയെക്കുറിച്ചുള്ള ആധുനിക അറിവിന്റെ ഏറ്റവും പൂർണ്ണവും വിശദവുമായ ഉറവിടമായി ഇത് കണക്കാക്കപ്പെടുന്നു, കൂടാതെ പൊയറ്റിക് എഡ്ഡ എന്നറിയപ്പെടുന്ന ഒരു സമാഹാരത്തിൽ ഒരു ശേഖരത്തിൽ നിലനിൽക്കുന്ന കവിതകളുടെ പതിപ്പുകൾ ഉൾപ്പെടെ വിവിധ സ്രോതസ്സുകളിൽ നിന്ന് വരയ്ക്കുന്നു.
Notes References Faulkes, Anthony.
"Edda", Gripla II,  Reykjavík .
Last accessed August 12, 2020.
Edda .
Edda : Prologue and Gylfaginning .
Gísli Sigurðsson.
" Eddukvæði ".
Mál og menning .
ISBN 9979-3-1917-8 .
Gylfi Gunnlaugsson.
"Norse Myths, Nordic Identities: The Divergent Case of Icelandic Romanticism" in Simon Halik (editor).
Northern Myths, Modern Identities , 73–86.
ISBN 9789004398436_006 Haukur Þorgeirsson.
"A Stemmic Analysis of the 'Prose Edda'".
Saga-Book , 41.
Ross, Margaret Clunies.
A History of Old Norse Poetry and Poetics .
DS Brewer.
ISBN 978-1-84384-279-8 Wanner, Kevin J. 2008.
Snorri Sturluson and the Edda: The Conversion of Cultural Capital in Medieval Scandinavia .
ISBN 978-0-8020-9801-6 External links Hopkins, Joseph S. 2019.
" Edda to English: A Survey of English Language Translations of the Prose Edda " at Mimisbrunnr.info (plain text, HTML and other) Langeslag, Paul Sander.
Undated .
"Old Norse editions" at Septentrionalia.net
ഫലകം:Prose Edda
ഗദർ: ഏക് പ്രേം കഥ ഇംഗ്ലീഷ് വിലാസം https://ml.wikipedia.org/wiki/Gadar:_Ek_Prem_Katha
അനിൽ ശർമ്മയുടെ സംവിധാനത്തിൽ 2001 ൽ പുറത്തിറങ്ങിയ ഹിന്ദി ഭാഷാ ചലച്ചിത്രമാണ് ഗദർ: ഏക് പ്രേം കഥ (English: Revolt: A Love Story ).
സണ്ണി ഡിയോൾ , അമിഷാ പട്ടേൽ , അം‌രീഷ് പുരി എന്നിവർ കേന്ദ്രകഥാപാത്രങ്ങളായി എത്തിയ ഈ ചിത്രം 1947 ൽ ഇന്ത്യയുടെ വിഭജനകാലത്ത് നടക്കുന്ന ഒരു പ്രണയകഥയെ ചിത്രീകരിച്ചിരിക്കുന്നു.
"ഗദർ 2: ദി കഥ കണ്ടിന്യൂസ്" എന്ന പേരിൽ ഒരു തുടർഭാഗം നിർമ്മാണത്തിലാണ്, 2023 ഓഗസ്റ്റ് 11-ന് റിലീസ് ചെയ്യാൻ പദ്ധതിയിട്ടിരിക്കുന്നു.
സംഗീതം ഗാനം ആലാപനം "ഉഡ്ജാ കാലേ കാവാൻ - Folk" ഉദിത് നാരായൺ "മുസാഫിർ ജാനേ വാലെ" ഉദിത് നാരായൺ , പ്രീതി ഉത്തം "മേം നിക്ലാ ഗാഡി ലേക്കെ" ഉദിത് നാരായൺ "ഉഡ്ജാ കാലേ കാവാൻ - Marriage" ഉദിത് നാരായൺ , അൽക യാഗ്നിക് "ഹം ജുദാ ഹോ ഗയേ" ഉദിത് നാരായൺ , പ്രീതി ഉത്തം "ഉഡ്ജാ കാലേ കാവാൻ - Search" ഉദിത് നാരായൺ , അൽക യാഗ്നിക് , നിഹാർ എസ്. ആൻ മിലോ സജ്ന പണ്ഡിറ്റ് അജോയ് ചക്രബർത്തി , പർവീൻ സുൽത്താന "പരമ്പരാഗത വിവാഹ ഗാനം" പ്രീതി ഉത്തം "ഉഡ്ജാ കാലേ കാവാൻ - Victory" Instrumental അവലംബം ഗ്രന്ഥസൂചി {{ cite journal }} : Unknown parameter | subscription= ignored ( | url-access= suggested) ( help )
ഗനേരിവാല ഇംഗ്ലീഷ് വിലാസം https://ml.wikipedia.org/wiki/Ganeriwala ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സിന്ധൂനദീതടനാഗരികതയിലുൾപ്പെടുന്ന ഒരു നഗരകേന്ദ്രമായിരുന്നു ഇന്നത്തെ പാകിസ്താനിലെ പഞ്ചാബിലുള്ള ഗനേരിവാല .
ഇന്ത്യൻ അതിർത്തിയ്ക്ക് അടുത്തായി സ്ഥിതിചെയ്യുന്ന ഈ സ്ഥലം കണ്ടെത്തിയത് 1975-ൽ പാകിസ്താനി പുരാവസ്തു ഗവേഷകനായ എം.ആർ. മുഗൾ ആണ്.
ഹക്ര നദിയുടെ (ഘാഗ്ഗർ എന്നും സരസ്വതീനദി എന്നും അറിയപ്പെടുന്നു) വരണ്ടുപോയ നദീതടത്തിന്  അടുത്താണ് ഈ സ്ഥലം.
സിന്ധൂ നദീതടത്തിലെ ഹാരപ്പ നാഗരികത‌‌ , മുൻകാലങ്ങളിൽ ബലൂചിസ്ഥാൻ, എൻ.ഡബ്ല്യു.എഫ്.പി, സിന്ധ്, പഞ്ചാബ്, പടിഞ്ഞാറൻ ഇന്ത്യ എന്നിവിടങ്ങളിൽ നിലനിന്നിരുന്ന മേർഘഡ് സംസ്കാരത്തിൽ നിന്ന് ഉരുത്തിരിഞ്ഞതാണ്.
3000 വരഷത്തോടെ സിന്ധൂ നദീതടത്തിൽ നൂറുകണക്കിന് കാർഷിക സമൂഹങ്ങൾ രൂപപ്പെട്ടു.
സിന്ധൂ നദിയിലും അതിന്റെ ഉപനദികളിലും വർഷത്തിലൊരിക്കൽ വെള്ളപ്പൊകം ഉണ്ടാവുന്നതുകൊണ്ട് ഈ പ്രദേശത്തിലെ മണ്ണ് ഫലഭൂയിഷ്ഠമാവുകയും ഈ സമൂഹങ്ങൾ പലവിധം കാർഷികവിളകൾ കൃഷി ചെയ്യുകയും ചെയ്തു.
ഇതിന്റെ ഫലമായി കൂടുതൽ വികസിച്ച (ഹാരപ്പയ്ക്കു മുൻപ് വികസിച്ച) പട്ടണങ്ങൾ ( കോട്ട് ദിജി , അഥവാ റഹ്മാൻ ധേരി ) ആവിർഭവിച്ചു.
ഇന്നുവരെ ഹാരപ്പൻ സംസ്കാരത്തിലെ ഏഴ് നഗരകേന്ദ്രങ്ങൾ കണ്ടെടുത്തിട്ടുണ്ട്.
ഇവയിൽ ഹാരപ്പ , മോഹൻജൊ-ദാരോ , ഗനേരിവാല എന്നിവ പാകിസ്താനിലും കാളിബങ്കൻ , രാഖിഹർഹി , ധോളവിര , ലോഥൽ എന്നിവ ഇന്ത്യയിലും സ്ഥിതിചെയ്യുന്നു.
80 ഹെക്ടർ വലിപ്പമുള്ള (മോഹൻജൊ-ദാരോയോളം വലിപ്പമുള്ള) ഗനേരിവാല ഇനിയും പുരാവസ്തുഖനനം ചെയ്തിട്ടില്ല.
പുരാവസ്തുഗവേഷണവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ഗന്ധം "Smell", from Allegory of the Senses by Jan Brueghel the Elder, Museo del Prado
പൊതുവേ കുറഞ്ഞ സാന്ദ്രതയിലുള്ള ഒന്നോ അതിലധികമോ വാതകരൂപത്തിലുള്ള രാസസംയുക്തങ്ങളെ , മനുഷ്യനോ മൃഗങ്ങളോ മൂക്കുകൊണ്ട് മനസ്സിലാക്കുന്ന രസമാണ് ഗന്ധം.
ഇത് സുഗന്ധമോ ദുർഗന്ധമോ ആവാം.
ഒരോ ഗന്ധവും കഴിഞ്ഞകാലങ്ങളെ ഓർമിപ്പിക്കും ഉദാഹരണമായി പുതിയ പുസ്തകത്തിന്റെ ഗന്ധമേൽക്കുംബോൾ സ്കൂൾ കാലഘട്ടം ഓർമ വരുന്നത് പോലെ.
സുഗന്ധദ്രവ്യങ്ങൾ ഉപയോഗിക്കുംബോൾ നമ്മൾ ഇതേ ഗന്ധം മുന്നേ ഉപയോഗിച്ചിട്ടുണ്ടങ്കിൽ ആ ഗന്ധം നമ്മുടെ മനസിനെ ആ കാലഘട്ടത്തേക്ക് എത്തിക്കും.
ചില ഗന്ധം ഉപയോഗിക്കുംബോൾ നമ്മൾ അറിയാതെ നമുക്ക് ദുഃഖമോ സന്തോഷമോ വരാം
അതിന് കാരണം നമ്മൾ ആ സന്ദർഭങ്ങളിൽ ആ ഗന്ധം ഉപയോഗിച്ചിരുന്നത് കൊണ്ടാവാം.
അവലംബം സ്രോതസ്സുകൾ അധികവായനയ്ക്ക് — A survey of current olfactory knowledge, experimental investigation of computer-based olfactory interfaces.
Includes extensive reference list, partially annotated.
{{ cite book }} : | first= has generic name ( help ) പുറത്തേക്കുള്ള കണ്ണികൾ Answers to several questions from curious kids about smells and odors Archived 2007-10-22 at the Wayback Machine .
American Assoc.
for Chemoreception Sciences society Structure-Odor Relationships Archived 2008-06-10 at the Wayback Machine .
Hunter-Gatherer Olfaction Is Special (study of smells and vocabulary)
ഓട്ടോഇമ്മ്യൂൺ ഓഫോറിറ്റിസ് ഇംഗ്ലീഷ് വിലാസം https://ml.wikipedia.org/wiki/Autoimmune_oophoritis
അണ്ഡാശയത്തെ ആക്രമിക്കുന്ന ഒരു അപൂർവ ഓട്ടോഇമ്മ്യൂൺ രോഗമാണ് ഓട്ടോ ഇമ്മ്യൂൺ ഓഫോറിറ്റിസ് .
ഇത് അണ്ഡാശയത്തിന്റെ വീക്കം, അട്രോഫി, ഫൈബ്രോസിസ് എന്നിവയ്ക്ക് കാരണമാകുന്നു.
അണ്ഡാശയത്തിലുണ്ടാകുന്ന ഇത്തരം മാറ്റങ്ങൾ അവയുടെ പ്രവർത്തനം ശരിയായി നടക്കാതിരിക്കാൻ കാരണമാകും.
പ്രൈമറി ഓവേറിയൻ ഇൻസഫിഷ്യൻസി (POI) മൂലമാണ് ഈ രോഗം ഉണ്ടാകുന്നത്.
ഇതുമൂലം 40 വയസ്സിന് മുമ്പ് അണ്ഡാശയത്തിന്റെ പ്രത്യുൽപാദനവും ഹോർമോൺ പ്രവർത്തനവും നിലയ്ക്കുന്നു.
ഓട്ടോ ഇമ്മ്യൂൺ ഓഫോറിറ്റിസ് പലതരം ലക്ഷണങ്ങളോടെ പ്രത്യക്ഷപ്പെടാം.
അമെനോറിയ എന്ന പ്രധാന ലക്ഷണത്തോടെയാണ് ഇത് ആരംഭിക്കുന്നത്.
അവിടെ ആർത്തവം ക്രമരഹിതമായോ അല്ലെങ്കിൽ ആർത്തവമോ ഉണ്ടാകുന്നില്ല.
മറ്റ് ലക്ഷണങ്ങൾ അണ്ഡാശയ സിസ്റ്റുകളുമായി ബന്ധപ്പെട്ടിരിക്കുന്നു.
കൂടുതൽ സാധാരണമായവയും ചുവടെ പട്ടികപ്പെടുത്തിയിരിക്കുന്നു.
രോഗലക്ഷണങ്ങളുടെ ഒരു വ്യത്യാസം ഒരുമിച്ച് സംഭവിക്കാം, എന്നിരുന്നാലും, അത് വ്യക്തിയെയും രോഗത്തിൻറെ തീവ്രതയെയും ആശ്രയിച്ചിരിക്കുന്നു.
പ്രൈമറി അമെനോറിയ This amenorrhea is more specific to menstruation never occurring before സെക്കൻഡറി അമെനോറിയ ഋതുവാകുമ്പോൾ ആർത്തവം ഉണ്ടാകുന്നത് ഇത്തരത്തിലുള്ള അമെനോറിയയാണ് എന്നാൽ പിന്നീട് പെട്ടെന്ന് നിൽക്കുന്നു.
വന്ധ്യത Cramping Bloating ഛർദ്ദി ഓക്കാനം ലൈംഗിക ഹോർമോണുകളുടെ കുറവ് ഹോട്ട് ഫ്ലഷെസ് അടിവയറ്റിലെ വേദന പനി മലൈസെ വജൈനൽ ഡിസ്ചാർജ് Symptoms associated with other coexisting autoimmune conditions പ്രതിരോധം/ചികിത്സ
ഓട്ടോ ഇമ്മ്യൂൺ ഓഫോറിറ്റിസിന് ഇതുവരെ പ്രത്യേക ചികിത്സയില്ല.
ഫലപ്രദവും സുരക്ഷിതവുമാണെന്ന് കാണിക്കുന്ന ഒരു പ്രതിരോധശേഷിയും ഇല്ല.
എന്നിരുന്നാലും, രോഗം ബാധിച്ച സ്ത്രീകൾ സാധാരണയായി ഹോർമോൺ റീപ്ലേസ്‌മെന്റ് തെറാപ്പികൾ അല്ലെങ്കിൽ കോർട്ടികോസ്റ്റീറോയിഡുകൾ ഉപയോഗിച്ച് രോഗപ്രതിരോധ ശേഷി കൈവരിക്കാൻ തുടങ്ങുന്നു.
ഹോർമോൺ റീപ്ലേസ്‌മെന്റ് തെറാപ്പിയുമായി ബന്ധപ്പെട്ട ചില അപകട ഘടകങ്ങൾ ഇവയാണ്: സ്തനാർബുദം, എൻഡോമെട്രിയൽ കാൻസർ, അണ്ഡാശയ അർബുദം.
ഈ രോഗമുള്ള സ്ത്രീകൾക്ക് വളരെയധികം വൈകാരിക പിന്തുണ ആവശ്യമാണ്.
കൂടാതെ മറ്റ് സ്വയം രോഗപ്രതിരോധ അവസ്ഥകളുടെ നിർവ്വഹണം നിലനിർത്തുകയും വേണം.
പ്രാഥമിക അണ്ഡാശയ അപര്യാപ്തത (POI) ഉള്ള സ്ത്രീകളിൽ ഏകദേശം 4% ഓട്ടോ ഇമ്മ്യൂൺ ഓഫോറിറ്റിസ് ആണ്.
എന്നിരുന്നാലും, അവബോധവും ചിട്ടയായ പഠനങ്ങളും ഇല്ലാത്തതിനാൽ, വംശീയതയുമായി ബന്ധപ്പെട്ട വ്യാപനം ഇതുവരെ അറിവായിട്ടില്ല.
നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിന്റെ (NIH) ഓഫീസ് ഓഫ് റെയർ ഡിസീസസ് (ORD) ഓട്ടോ ഇമ്മ്യൂൺ ഓഫോറിറ്റിസിനെ ഒരു "അപൂർവ രോഗമായി" പട്ടികപ്പെടുത്തിയിരിക്കുന്നതിനാൽ, യുണൈറ്റഡ് സ്റ്റേറ്റ്സിലെ 200,000 സ്ത്രീകളിൽ താഴെ മാത്രമേ ഇത് ബാധിച്ചിട്ടുള്ളൂ എന്നാണ് ഇതിനർത്ഥം.
2015-ൽ പ്രീമചുർ ഓവേറിയൻ ഫെയിലുവറിൽ സ്വയം രോഗപ്രതിരോധത്തിന്റെ പങ്കിനെക്കുറിച്ച് ഒരു ഗവേഷണം നടത്തി.
2014-ൽ ഓവേറിയൻ  ഓട്ടോഇമ്മ്യൂൺ രോഗ ഗവേഷണം നടന്നിരുന്നു.
അത് ഓട്ടോഇമ്മ്യൂൺ ആക്രമണത്തിൽ നിന്ന് അണ്ഡാശയത്തെ സംരക്ഷിക്കുന്ന രണ്ട് സംവിധാനങ്ങളെങ്കിലും വെളിപ്പെടുത്തി.
തെക്ക കോശങ്ങൾ അണ്ഡാശയത്തിനുള്ളിലെ സ്വയം രോഗപ്രതിരോധ വൈകല്യത്തെ ലക്ഷ്യമിടുന്നതായി ഗവേഷണം തെളിയിച്ചു.
2011-ൽ, മയസ്‌തീനിയ ഗ്രാവിസ് (എംജി) ബാധിച്ച ഒരു രോഗിയെക്കുറിച്ച് ഓട്ടോ ഇമ്മ്യൂൺ ഓഫോറിറ്റിസുമായി ചേർന്ന് ഒരു ഗവേഷണം നടത്തി.
അദ്ദേഹത്തിന്റെ പ്രീമചുർ ഓവേറിയൻ  ഇൻസഫിഷ്യൻസി ഹോർമോൺ തെറാപ്പി കൂടാതെ, തൈമെക്‌ടോമിക്ക് ശേഷം മാത്രമേ ഭേദമാകൂ.
തൈമെക്ടമി ഉൾപ്പെടെയുള്ള എംജിയുടെ ചികിത്സ അണ്ഡാശയ പരാജയം ഭേദമാക്കുമെന്നും ഹോർമോൺ തെറാപ്പി ആവശ്യമില്ലെന്നും പഠനം സൂചിപ്പിക്കുന്നു.
This article incorporates public domain material from websites or documents of the National Institutes of Health.